                                                                                   
Приложение № 8
ДОГОВОР 

№ ........................... /................... г. 

Днес, ...................... 2015 г. в гр. Враца между: 

1. СОУ „ХРИСТО БОТЕВ“, представлявано от Виктор Петков Кръстев - директор, с адрес: гр. Враца, ул. „Генерал Леонов“ 37, ЕИК 000183053 и Главен счетоводител - Цветелина Илиева, наричани по-долу за краткост ВЪЗЛОЖИТЕЛ от една страна 
И 
2. ……………………………………………………………………………………. със седалище и адрес на управление: ………………………………………………………, адрес за кореспонденция: ………………………………………….. представлявано от ………………………………………., наричано по-долу ИЗПЪЛНИТЕЛ, от друга страна, 
І. ПРЕДМЕТ НА ДОГОВОРА 

Чл. 1.
(1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни услуга с предмет: „Осигуряване на самолетни билети за превоз на пътници и багаж при служебни пътувания в чужбина“.
                   (2) Предметът на услугата по ал. 1 включва извършване на дейностите, респективно постигането на резултатите по дейностите, съгласно Приложение № 1 – Техническа спецификация от документацията за участие.
II.ЦЕНА НА ДОГОВОРА И УСЛОВИЯ ЗА ПЛАЩАНЕ

Чл. 2.
(1) Общата цена на договора е ……………………………………… лв. (………………………………………………………………………..) без включен ДДС или ………………… лв. (………………………………………...) с включен ДДС, съгласно Ценово предложение на ИЗПЪЛНИТЕЛЯ, Приложение № 2, неразделна част от настоящия договор. 

(2)
Цената включва всички разходи на ИЗПЪЛНИТЕЛЯ по изпълнение на дейностите по чл. 1, ал. 2 от настоящия договор 

(3)
Плащането се извършва по банков път след приемането на резултатите от изпълнението на услугата по чл. 1, ал. 2 от договора и представяне на фактура от страна на Изпълнителя 
(4) Срокът  за плащане по ал. 3 започва да тече от подписването на съответния приемо-предавателен протокол. 
ІІІ.
ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 3.
ИЗПЪЛНИТЕЛЯТ се задължава да изпълни задълженията си по договора и да упражнява всичките си права, с оглед защита интересите на ВЪЗЛОЖИТЕЛЯ. 

Чл. 4.
ИЗПЪЛНИТЕЛЯТ се задължава: 

(1)
Да изпълни цялата възложена работа качествено и пълно в съответствие с изискванията на ВЪЗЛОЖИТЕЛЯ и техническото предложение на ИЗПЪЛНИТЕЛЯ и в определените срокове на обявената процедура и настоящия договор, за което страните подписват приемо-предавателен протокол;
(2) Да не предоставя на трети лица за ползване, както и да не използва в собствената си дейност извън настоящия договор материали или части от материали, изготвени за целта на изпълнението по договора;
 
(3) Да спазва действащите нормативни актове и технически норми при изпълнение на договора. 

Чл. 5.  ИЗПЪЛНИТЕЛЯТ има право:

(1) Да иска от ВЪЗЛОЖИТЕЛЯ необходимото съдействие, включително предоставяне на необходимата информация и документи, за изпълнение на работата по този договор. 

(2) Да иска проверка и текущо приемане на работата чрез определени от ВЪЗЛОЖИТЕЛЯ лица. 

(3) Да получи договорената цена по изпълнение на договора в сроковете и при условията на този договор.
ІV.
ПРАВА И ЗАДЪЛЖЕНИЯ НА ВЪЗЛОЖИТЕЛЯ 

Чл. 6.
ВЪЗЛОЖИТЕЛЯТ има право:

(1) Да иска от ИЗПЪЛНИТЕЛЯ да изпълни предмета на този договор качествено, в срок и без отклонения.

(2) Да получава информация за хода на изпълнението на този договор, както и да осъществява текущ контрол.

(3) Да дава задължителни указания на ИЗПЪЛНИТЕЛЯ по повод изпълнението на възложеното.
(4) Да откаже приемането на части или цялото количество работа, когато ИЗПЪЛНИТЕЛЯТ се е отклонил от изискванията на услугата.

(5) Да откаже заплащането на съответното възнаграждение, докато ИЗПЪЛНИТЕЛЯТ не изпълни своите задължения съгласно договора.
Чл. 7.
ВЪЗЛОЖИТЕЛЯТ се задължава:

(1) Да окаже необходимото съдействие на ИЗПЪЛНИТЕЛЯ при изпълнение на задълженията по договора, предоставяйки му необходимата за работа информация. 

(2) При точно и качествено изпълнение, да приеме от ИЗПЪЛНИТЕЛЯ цялата извършена работа по този договор чрез подписване на окончателен приемо-предавателен протокол.

(3) Да заплати договорената цена по реда на чл. 2 от договора.

V.
УСЛОВИЯ И СРОКОВЕ ЗА ИЗПЪЛНЕНИЕ НА ДОГОВОРА 

Чл. 8.
Срокът за изпълнението на договора е 2 /две/ години, считано от датата на подписване на настоящия договор.
         Чл. 9. Мястото за изпълнението на договора е гр. Враца, СОУ „Христо Ботев“.
 VІ. ПРИЕМАНЕ

Чл. 10. 
(1) Приемането на всяка от извършените дейности и/или задачи и достигането на резултатите по чл. 1, ал. 2, се извършва с приемо-предавателни протоколи, подписани от определен/и представител/и на ВЪЗЛОЖИТЕЛЯ и ИЗПЪЛНИТЕЛЯ 

               (2) Когато ВЪЗЛОЖИТЕЛЯТ констатира неизпълнение или лошо изпълнение на дейностите по договора, това се отбелязва в констативните протоколи и се определя разумен срок за отстраняване на недостатъците. Неспазването на този срок е основание за едностранно прекратяване на договора от страна на ВЪЗЛОЖИТЕЛЯ. 
VІІ.
КОНФИДЕНЦИАЛНОСТ

Чл. 11.
ИЗПЪЛНИТЕЛЯТ декларира, че информацията, станала му известна във връзка с подписването и действието на настоящия договор е конфиденциална и се задължава да я пази, като не я разпространява или довежда до знанието на трети лица, включително и след прекратяване на договора.
VІІІ.
ОТГОВОРНОСТИ ПРИ НЕИЗПЪЛНЕНИЕ 
Чл. 12. (1)
В случай на неизпълнение на задълженията си по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка за забава, частично или пълно неизпълнение на договора в размер на 0.1% (нула цяло и един процента) за всеки просрочен ден, но не повече от 10% (десет процента) от цената на договора.

(2)
При забава на плащанията по настоящия договор, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0.1% (нула цяло и един процента) за всеки просрочен ден, но не повече от 10% (десет процента) от стойността на съответното плащане. 

Чл. 13.
При забава, лошо, частично или пълно неизпълнение на договора повече от 3 (три) дни, ВЪЗЛОЖИТЕЛЯ има право едностранно да развали  договора и да търси обезщетение за нанесени вреди. 

Чл. 14.
Страната, която е понесла вреда може да търси обезщетение и за по-големи вреди, надвишаващи размера на неустойката.

ІX.
НЕПРЕОДОЛИМА СИЛА

Чл. 15.
Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

Чл. 16.
Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл. 17.
Докато трае непреодолимата сила, изпълнението на задължението се спира.

Чл. 18.
Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

Х.
ПРЕКРАТЯВАНЕ НА ДОГОВОРА 

Чл. 19.
(1)
Договорът се прекратява: 

1.
По взаимно съгласие между страните, направено писмено; 

2.
Едностранно, със седемдневно предизвестие, ако насрещната страна виновно не изпълнява свое задължение по договора.
3. с изтичане срока на договора 

(2)
 В случая по т. 1. на ал. 1 страните задължително уреждат и финансовите си взаимоотношения.
ХІ.
ЗАКЛЮЧИТЕЛНИ КЛАУЗИ 

Чл. 20.
Всяка страна се задължава при промяна на адреса и банковите си сметки да уведоми незабавно другата страна. 

Чл. 21.
Страните ще решават споровете, възникнали при и по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България по реда на Гражданския процесуален кодекс. 

Чл. 23.
ИЗПЪЛНИТЕЛЯТ и ВЪЗЛОЖИТЕЛЯТ се задължават да не предоставят на трети лица информация, свързана с настоящия договор. 

Чл. 24.
За неуредените по настоящия договор въпроси се прилагат разпоредбите на законодателството на Република България.

	Лице за контакти от страна на ВЪЗЛОЖИТЕЛЯ:
	


	тел:
	
	факс:
	
	е-mail:
	


	Лице за контакти от страна на ИЗПЪЛНИТЕЛЯ:
	


	тел:
	
	факс:
	
	е-mail:
	


Неразделна част от настоящия договор е следното приложение:

1. Приложение № 1 Техническа спецификация 
2. Приложение № 2
Ценово предложение на ИЗПЪЛНИТЕЛЯ 
Настоящият договор се подписа в два еднообразни екземпляра – по един за всяка от страните.
	ВЪЗЛОЖИТЕЛ:
	
	         ИЗПЪЛНИТЕЛ:
	

	
	Директор
	
	

	
	
	
	

	
	Главен счетоводител 

	
	


